ڈنکرک (2017 فلم)

***ڈنکرک*** 2017 وچ رلیز ہوئی برطانوی-امریکی فلم اے جہڑی لڑائی تے مشتمل اے۔ اس فلم دا ڈریکٹر، لکھاری اتے کو-پروڈیؤسر کرسٹوفر نولن سی۔ اس فلم وچ مکھ اداکار فیون وھائیٹہیڈ، ٹوم گلن کارنی، جیک لوڈن، ہیری سٹائیلز، اینیورن بارنارڈ، جیمز ڈارسی، بیری کیوگن، کینییتھ براناگ، کلیئن مرفی، مارک رلانس، ٹوم ہارڈی سن۔

*ڈنکرک* تن درشکوناں توں جنگ دوران فوجی نکاس نوں وکھاؤندی اے جس وچ دھرتی، سمندر اتے ہوا شامل ہن۔ اس فلم وچ بہت گھٹ ڈائلاگ ہن اتے نولن نے اس فلم دا رمانچ بناؤن لئی زیادہ تر سناماٹوگرافی اتے سنگیت توں کم لیا اے۔ اس فلم دی شوٹنگ مئی 2016 وچ ڈنکرک وچ شروع کیتی گئی سی اتے اسنوں ستمبر وچ لاس اینجلس وچ پورا کیتا گیا۔ اس پچھوں اسدا پچھلا-اساری شروع ہویا۔ سنیماٹوگرافر ہوئیٹ وین ہوئیٹیما نے اس فلم نوں آئی۔میکس۔ 65 mm اتے 65&nbsp;mm وڈے فارمیٹ فلم سٹوک نال فلمایا۔ *ڈنکرک* وچ باہرلے وہارک اثر شامل ہن اتے اس وچ ہزاراں دی گنتی وچ نکاس ویلے رہِ گئیاں تریخی کشتیاں اتے ہور رہند-کھوند دا استعمال کیتا گیا سی۔ اس توں علاوہ اس فلم وچ پرانے لڑاکو ہوائی جہازاں نوں باخوبی وکھایا گیا اے۔
 
اس فلم نوں پہلی وار 13 جولائی 2017 نوں اوڈیئن لیسیسٹر سکیئر، لنڈن وکھے وکھایا گیا سی اتے اسنوں انگلینڈ اتے امریکہ امریکہ وچ 21 جولائی نوں آئی۔میکس 70&nbsp;mm اتے 35 mm فارمیٹاں وچ رلیز کیتا گیا سی۔ ایہہ فلم دوجی دنیا جنگ تے بنی سبھ ودھ پیسہ کماؤن والی فلم اے اتے اسنے دنیا بھر توں 525 ملیان ڈالر کمائے ہن۔ *ڈنکرک* نوں اسدے سکرینلیکھن، ڈریکشن، سنگیت اتے سنیماٹوگراپھی لئی دنیا بھر وچ سراہیا گیا اے اتے کجھ آلوچکاں نے اسنوں نولن دی سبھ توں ودھیا فلم کیہا اے اتے کجھ آلوچکاں نے اسنوں جنگ تے بنیاں فلماں وچوں سبھ توں ودھیا فلم دا درجہ دتا اے۔

90ویں اکادمی اوارڈاں وچ اس فلم نوں 8 کماں لئی نامزد کیتا گیا سی جس وچ سبھ توں ودھیا فلم اتے سبھ توں ودھیا ڈریکٹر (نولن دی آسکر وچ ڈریکٹر دے طور تے سبھ توں پہلی نامزدگی) شامل سی۔ ایہہ فلم نوں سبھ توں ودھیا ساؤنڈ ایڈیٹنگ، سبھ توں ودھیا ساؤنڈ مکسنگ لئی آسکر اوارڈ دتے گئے سن۔

## کہانی (پلاٹ)
1940 دے وچ، فرانس دی جنگ دے دوران لکھاں دی گنتی وچ گٹھجوڑ والے دیساں دے فوجی اپنے مورچے توں پچھے ہٹ کے ڈنکرک وکھے جمع ہو گئے۔ ٹومی، جہڑا کہ اک برطانوی پرائیویٹ رینک دا نوجوان فوجی اے، اتے جرمناں دی گھات لا کے حملہ کرن والی فوجی ٹکڑی دے حملے توں اکلا زندہ رہِ سکیا اے۔ سمندر تٹ تے اوہ ہزاراں دی گنتی وچ فوجیاں نوں ویکھدا اے جہڑے کہ نکاسی دی اڈیک کر راے ہن اتے اس دوران اسدی ملاقات گبسن نال ہندی اے جہڑا کہ اک مردہ سریر نوں دفنا رہا ہندا اے۔ تٹ اپر جرمناں ولوں کیتے گئے ہوائی حملے توں بعد اوہناں نوں اک زخمی فوجی ملدا اے۔ اوہ اسنوں سٹریچر اپر پا کے اک ہسپتال جہاز اپر لے جاندے ہن، کیونکہ اس نال اوہناں نوں جہاز اپر رہن دا موقع مل سکدا سی پر اوہناں نوں جہاز توں بے دخل کر دتا جاندا اے۔ اس پچھوں اس ہسپتال جہاز نوں ہوائی حملے ولوں ڈبو دتا جاندا اے۔ اس دوران ٹومی اک ہور فوجی ایلیکس دی پانی چوں باہر نکلن وچ مدد کردا اے۔ اوہ رات گزارن لئی اک وناشک جہاز اپر پناہ لیندے ہن پر اس جہاز نوں اک تارپیڈو حملے ولوں ڈبو دتا جاندا اے۔ گبسل جہاز دا اک بوہے-نما دروازہ کھولھدا اے جس نال ٹومی اتے ایلیکس جہاز وچوں باہر نکلدے ہن اتے اوہ تٹ اپر واپس آ جاندے ہن۔

جنگی جہازاں دی گھاٹ کارن تٹ اپر پہنچن لئی رائل نیوی نوں کجھ شہری جہازاں دی لوڑ اے۔ ویماؤتھ وچ اک غیرتبجیکار جہازی جسدا نام ڈائسن اے اتے اسدا پتر پیٹر اپنی کشتی *مونسٹون* لے کے روانہ ہندے ہن بھاویں اوہناں اپر نیوی نے اس کم لئی دباء نہیں پایا سی۔ پیٹر دا اک نوجوان دوست جورج وی اوہناں نال جان دی ضد کردا اے اتے جہاز اپر سوار ہو جاندا اے۔ سمندر وچ اوہ اک تباہ ہوئے جہاز توں اک فوجی دی جان بچاؤندے ہن۔ جدوں اس فوجی نوں پتہ لگدا اے کہ ڈائسن ڈنکرک ول جان توں نہیں رک رہا تاں اوہ اوہناں اپر واپس مڑن لئی دباء پاؤندا اے اتے منگ کردا اے کہ جہاز دا ساری ذمہ واری اسنوں دے دتی جاوے۔ اسے مصلے وچ ہوئی جھڑپ دوران جورج دے سر وچ سٹّ لگ جاندی اے جس نال اوہ اننھا ہو جاندا اے۔

دور کتے تن سپٹفائر جنگی ہوائی جہاز انگلش چینل نوں پار کردے ہن اتے ڈنکرک ول ودھدے ہن۔ دشمن ہوائی جہازاں نال ہوئی اک جھڑپ دوران اوہناں دے لیڈر دے ہوائی جہاز نوں ڈیگ دتا جاندا اے۔ اس پچھوں اوہناں وچوں اک پائلٹ جسدا نام فاریئر اے کمان سمبھالدا اے بھاویں اسدے جہاز دی تیل والی گیج گولی وجن کرکے کم کرنا بند کر دندی اے۔ اوہ اک مائینسویپر سمندری جہاز نوں جرمن ہوائی حملے توں بچا لیندے ہن پر اوہناں دوواں وچوں اک ہوائی جہاز نوں گولیاں لگن کرکے اگّ لگ جاندی اے جس نال اسدے پائلٹ نوں جہاز نوں پانی وچ اتارنا پیندا اے۔ پائلٹ جسدا نام کولنس اے، پانی وچ ڈبّ رہے ہوائی جہاز دے کاکپٹّ نوں بہت کوششاں دے بعد وی کھولن وچ ااہل رہندا اے پر این موقعے تے اسنوں *مونسٹون* ولوں بچا لیا جاندا اے۔

ٹومی، ایلیکس اتے گبسن سکاٹلینڈ دے فوجیاں دی ٹکڑی نال رل جاندے ہن اتے اک جال کھچن والی بیڑی وچ لک جاندے ہن جہڑی گٹھجوڑ والیاں فوجاں دے کھیتر توں باہر پئی ہندی اے۔ اوہ اسدے اندر بیٹھے اک مضبوط سمندری لہر دا انتظار کردے ہن جس نال کہ بیڑی پانی وچ تیرن لگ جاوے۔ جرمن فوجی بیڑی اپر گولیاں چلاؤندے ہن اتے پانی بیڑی وچ گولیاں ولوں بنائے گئے چھیکاں وچوں داخل ہون لگدا اے۔ ایلیکس بیڑی دے بھار نوں حلقہ کرن دی صلاحَ دندے ہوئے، گبسن اپر الزام لاؤندا اے، (جہڑا کہ اسدے ملن توں بعد ہن تک خاموش رہا اے)، کہ اوہ اک جرمن جاسوس اے اتے اوہ اس اپر بیڑی توں باہر نکلن لئی زور دندا اے۔ ایہہ الزام لگن اپر گبسن دسدا اے کہ اوہ اک فرانسیسی اے جسنے اس ولوں دفنائے گئے فوجی دی پچھان چوری کر لئی سی تاں کہ اسنوں انگریزی فوج نال باہر نکلن دا موقع مل سکے۔ سارے اس ڈبّ رہی بیڑی نوں چھڈّ کے باہر نکل جاندے ہن۔ گبسن باہر نکلن وچ ااہل ہندا اے اتے ڈبّ جاندا اے۔ ایلیکس اتے ٹومی نال والے وناشک جہاز ول تیردے ہن پر اس جہاز نوں اک ہوائی بمب ولوں ڈبو دتا جاندا اے۔ مونسٹون پانی وچ تیر راے فوجیاں نوں پناہ دندا ہیے جس وچ ٹومی اتے ایلیکس وی شامل ہندے ہن۔ پیٹر نوں پتہ لگدا اے جورج دی موت ہو چکی اے، جدوں سمندری جہاز توں بچایا گیا فوجی جورج بارے اسنوں اسدے ہال بارے پچھدا اے تاں پیٹر اسنوں جواب دندا اے کہ اوہ چھیتی ہی ٹھیک ہو جاویگا۔ فاریئر اپنے جہاز وچوں تیل ختم ہون توں پہلاں جرمن ہوائی جہاز نوں ڈیگ دندا اے۔ تیل ختم ہون تے اسدا جہاز تٹ اپر ہوا وچ تیردا ہویا گٹھجوڑ دے باہر والے علاقے وچ اتردا اے۔ اوہ اپنے جہاز نوں اگّ لا دندا اے اتے اسنوں جنگ دا قیدی بنا لیا جاندا اے۔ تٹ اپر، رائل نیوی کمانڈر بولٹن آخری برطانوی فوجیاں نوں جاندے ہوئے ویکھدا اے۔ اوہ اندازہ لاؤندا اے لگبھگ تن لکھ فوجیاں دا نکاس ہو گیا اے جہڑے کہ برطانوی وزیر اعظم ونسٹن چرچل دی امید توں دس گنا ودھکے سی۔ اوہ فرانسیسی فوجیاں دی نکاسی لئی اتھے ہی رکدا اے۔

ویماؤتھ نوں واپس جاندے ہوئے، ڈائسن نوں انے سارے سپاہیاں دی جان بچاؤن لئی ودھائی ملدی اے۔ تباہ ہوئے سمندری جہاز توں بچایا گیا سپاہی جورج دے مردہ سریر نوں لجاندے ہوئے ویکھدا اے۔ پیٹر اتھوں دا اخبار پڑھدا اے؛ مڈھلے صفے وچ جورج دی تعریف وی لکھی اے۔ ایلیکس اتے ٹومی ویماؤتھ نوں جاندی ہوئی ریلگڈی وچ سوار ہو جاندے ہن۔ ایلیکس نوں تری جاندی ریلگڈی وچ ناگرکاں توں عزت دی امید ہندی اے پر اوہناں نوں استوں ودھکے ہیرو وانگو سراہنا ملدی اے۔ اس دوران ٹومی اخبار وچلے چرچل دے بیاناں نوں پڑھدا اے۔

## اداکار
* فیون وھائیٹہیڈ، ٹومی
* ٹوم گلن کارنی، پیٹر ڈائسن
* جیک لوڈن، کولنس
* ہیری سٹائیلز، ایلیکس
* اینیورن بارنارڈ، گبسن
* جیمز ڈارسی، کرنل ونانٹ
* بیری کوئنگن، جورج ملس
* کینیتھ بارناگ، کمانڈر بولٹن
* کلیئن مرفی، کمبدا ہویا فوجی
* مارک رلانس، مسٹر ڈائسن
* ٹوم ہارڈی، فاریئر

## ایہہ وی ویکھو
* انسیپشن
* انٹرسٹیلر

## حوالے

گٹھ:2017 دیاں فلماں
گٹھ:انگریزی فلماں
گٹھ:انگریزی لڑائی مشتمل فلماں
گٹھ:کرسٹوفر نولن دیاں فلماں
گٹھ:فلماں